Document ID: 32013R0238

KOMISSION TÄYTÄNTÖÖNPANOASETUS (EU) N:o 238/2013,
annettu 15 päivänä maaliskuuta 2013,
täytäntöönpanoasetuksen (EU) N:o 481/2012 muuttamisesta korkealaatuisen naudanlihan aitoustodistuksen voimassaolon osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan ja 148 artiklan yhdessä sen 4 artiklan kanssa,
sekä katsoo seuraavaa:
(1)
Korkealaatuisen naudanlihan tariffikiintiön hallinnointia koskevien sääntöjen vahvistamisesta 7 päivänä kesäkuuta 2012 annetulla komission täytäntöönpanoasetuksella (EU) N:o 481/2012 (2) vaihdettiin neuvoston asetuksella (EY) N:o 617/2009 (3) avatun kiintiön hallinnointimenetelmä samanaikaisen tarkastelun menetelmästä ”ensin tullutta palvellaan ensin” -menetelmään. Koska kyseisen kiintiön ”ensin tullutta palvellaan ensin” -hallinnointimenetelmässä ei enää ole tuontitodistuksia, joiden voimassaoloaika on rajoitettu kunkin tuontivuoden 30 päivään kesäkuuta, on asianmukaista poistaa aitoustodistuksen voimassaoloaika 30 päivä kesäkuuta. Sen sijaan olisi muiden korkealaatuisen naudanlihan tariffikiintiöiden kaltaisesti vahvistettava kolmen kuukauden ajanjakso, joka alkaa kyseisten todistusten myöntämispäivästä.
(2)
Täytäntöönpanoasetuksen (EU) N:o 481/2012 liitteessä II olevissa vaatimuksissa, jotka tuotteiden on täytettävä päästäkseen osallisiksi asianomaisesta tuontietuuskiintiöstä, on selvyyden vuoksi tarpeen mainita nautaeläimet, jotka ovat unionin ruholuokituksen mukaisia ja joista näin ollen voidaan valmistaa korkealaatuista naudanlihaa.
(3)
Sen vuoksi täytäntöönpanoasetusta (EU) N:o 481/2012 olisi muutettava.
(4)
Aitoustodistusten uutta voimassaoloaikaa ei oikeusvarmuuden vuoksi pitäisi soveltaa ennen tämän asetuksen voimaantuloa myönnettyihin aitoustodistuksiin.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan täytäntöönpanoasetus (EU) N:o 481/2012 seuraavasti:
1)
Korvataan 3 artiklan 7 kohta seuraavasti:
”7. Aitoustodistuksen voimassaoloaika päättyy kolmen kuukauden kuluttua sen myöntämispäivästä.”
2)
Korvataan liitteessä II oleva alaviite 1 seuraavasti:
”(1)
Näiden vaatimusten soveltamiseksi hiehoilla ja sonneilla tarkoitetaan asetuksen (EY) N:o 1234/2007 liitteessä III olevan IV osan 1 kohdassa määriteltyjä nautaeläimiä, jotka vastaavat kyseisen asetuksen liitteessä V olevassa A osassa määriteltyjä E ja C luokkia.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan aitoustodistuksiin, jotka on myönnetty tämän asetuksen voimaantulopäivästä lähtien.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä maaliskuuta 2013.

Labels: 3
17